جمهور باشقانی رجب طیب اردوغان تورکیه-ده سفرده اولان اوکراینا باش ناظیری دنیس شمیگالی قبول ائدیب.
جمهور باشقانی ایقامتگاهیندا باش توتان گؤروش 50 دقیقه داوام ائدیب.
باش ناظیر دنیس شمیگال گؤروشدن سونرا رسمی توییتر صحیفه سینده ائتدیگی پای‌لاشیمدا اردوغانلا گؤروشدوگو اوچون ممنون اولدوغونو، تورکیه-نین قارا دنیزده ثابیتلیگین و تهلوکسیزلیگین تامین اولونماسیندا کریتیک اهمیته مالیک اؤلکه لردن بیری اولدوغونو و بو مسئله ده اؤنملی رول اوینادیغینی ایفاده ائدیب.
اوکراینانین تورکیه ایله امکداش‌لیغینی گوجلندیرمک ایسته‌دیگینی بیلدیرن دنیس شمیگال دئییب: "آزاد تیجارت موقاویله‌سی بو امکداش‌لیغی تشویق ائدجک".
